**НОВА СЕЗОНА – БИОСКОПСКЕ ПРОЈЕКЦИЈЕ КУЛТУРНОГ ЦЕНТРА ЗРЕЊАНИНА**

Након летњих пројекција на отвореном у биоскопу Културног центра Зрењанина почиње нова (јесења) сезона. Недељом од 11 часова приказују се дечји анимирани филмови а од 20 часова најновији филмски хитови домаће и стране продукције. Карте по цени од 250 динара за пројекцију у 11 ч. и 300 динара за филм од 20 часова продају се на билетарници Културног центра Зрењанина радним данима од 10 до 12 и од 18 до 20 часова и пре почетка пројекције. Додатне информације о продаји карата можете потражити на број телефона 023/566-712.

У наставку погледајте предвиђен распоред пројекција, синопсисе и трејлере.

**МАТИНЕ**

**06.10. / 11h / Филм: ТРАНСФОРМЕРСИ – ПОЧЕТАК**

<https://youtu.be/cJ0fZ1WfY0U>

„ТРАНСФОРМЕРСИ – ПОЧЕТАК је неиспричана прича о пореклу Оптимуса Прајма и Мегатрона, заклетих непријатеља, који су некада били пријатељи, повезани као браћа, који су заувек променили судбину Сајбертрона. У првом икада потпуно ЦГ анимираном филму о Трансформерсима, „ТРАНСФОРМЕРСИ – ПОЧЕТАК“ гласове су позајмили неки од највећих глумачких звезда, међу којима су Крис Хемсворт, Брајан Тајри Хенри, Скарлет Џохансон, Киган-Мајкли Ки, Стив Бушеми, Лоренс Фишбурн и Џон Хам.“

**13.10. /11h / Филм: 10 ЖИВОТА**

<https://youtu.be/Lj7oNONJxUI>

„Анимирани филм о размаженом мачку који олако схвата срећне околности у којима се нашао након што га је спасила и заволела Роуз, предана ученица меког срца. Када је изгубио и девети живот, судбина се умешала и мачак креће на путовање које ће га у потпуности променити.“

**20.10. /11h/ Филм: ИЗУМИТЕЉ**

<https://youtu.be/r30KrrmzpHE?si=6KKT3bUm93cixCxC>

„Док измишља летеће справе, ратне машине и проучава лешеве, Леонардо да Винчи се бави смислом самог живота уз помоц́ француске принцезе Маргарите од Наваре.“

**27.10. /11h/ Филм: НЕУКРОТИВИ РОБОТ**

<https://youtu.be/zDkJ5ZRGmwk>

„Из студија Дримворкс Анимејшн стиже нам нова адаптација литерарне сензације, коју је написао вољени Питер Браун, награђивани писац бестселера Њујорк тајмса, НЕУКРОТИВИ РОБОТ.

Ова епска авантура прати путовање робота РОЗУМ 7134, скраћено Роз. Роз је доживела бродолом и нашла се на ненасељеном острву. Како би научила да се прилагоди суровом окружењу, она постепено гради однос са животињама које тамо живе и тако постаје родитељ малом гушчету.

У овом филму гласове су позајмили добитница Оскара, Лупита Њонго (робот Роз), номинован за награде Еми и Златни глобус Педро Паскал (лисац Финк), добитница Емија Кетрин О’Хара (опосум Розарепка), номинован за Оскара Бил Нај (гусан Дуговрати), Кит Конор (гушче Жарко) и номинована за Оскара Стефани Шу као Вонтра, робот кога ће Роз срести на острву.

* Овај филм је моћна прича о проналажењу себе, узбудљиво испитивање везе између природе и технологије, као и дирљиво истраживање значења бити жив и повезан са живим светом. Сценарио и режију потписује Крис Сандерс, уметник три пута номинован за Оскара, који је режирао неке од највољенијих Дримворксових филмова, као што су Како да дресирате свог змаја, Крудси и Дизнијев Лило и Стич, а продуцирао је Џеф Херман који је и продуцент филма Мали шеф – Породични бизнис и копродуцент Кунг Фу Панда франшизе.
* Неукротиви робот Питера Брауна је роман са илустрацијама, први пут објављен 2016. године који је постао феномен и који је проглашен бестселером број 1 на листи Њујорк тајмса. Након тога, књига је инспирисала стварање трилогије, а Браунов рад на серијалу Неукротиви робот донео му је бројне престижне награде.

**ИГРАНИ ФИЛМОВИ**

**06.10. /20h/ Филм: МЕГДАН**

<https://youtu.be/Eklpq1RU2cE?si=aApqawokBNX_UOqo>

„Ова прича прати чувара дискотеке који је при крају своје борилачке каријере, али има и морални дуг из прошлости који долази на наплату. Некадашња ватерполо звезда Петар креће у игру са високим улозима како би спасао свој ватерполо клуб од пропадања. Док рони све дубље у балканско подземље, Петар открива да је линија између победе и пораза танка. Драма о групи момака који морају да бирају између воде и ватре, али желе да задрже обоје…“

* Режија: Todor Chapkanov
* Улоге: Виктор Савић, Енис Бешлагић, Војин Ћетковић, Нина Сеничар, Александар Радојичић, Јована Балашевић, Петар Божовић, Александар Гавранић, Васо Бакочевић, Маја Беровић, Душан Џакић, Јон Бечте, Генадиј Бојаркин, Благој Веселинов, Ива Крајнц и многи други.

**13.10. /20h/ Филм: САМО КАД СЕ СМЕЈЕМ**

<https://youtu.be/56Lx-QpQU74?si=4_N0qxmTmzEfoSZa>

„Тина, млада супруга и мајка, живи у привидно идиличном браку у питорескном граду на обали Јадранског мора. Кад изрази жељу да настави образовање, које је прекинула због трудноће, поцчиње тих и упоран бунт њеног супруга. Одлучна у својој намери, Тина уписује факултет. Сукоби између Тине и њеног супруга Фране су чести, али се не расправљају отворено, чак ни када постану насилни. Тина се упорно труди изборити за себе, али Фране и породица желе да се Тина посвети њиховом дјетету и домаћинству. Уз помоћ мајке, Тина успева ускладити факултет, породицу и све богатији друштвени живот. Фране, који се чини као успешан мушкарац, редовито саботира Тину. Њихови сукоби и напетости непрестано се заоштравају. Једне вечери Тина изађе са својим пријатељима. Кад Фране види да се Тина забавља, брутално је физички поново напада. Њихова жестока расправа ескалира и резултира трагичним догађајем који заувек промени њихове животе.“

**20.10. /20h/ Филм: ПРВА КЛАСА – ПУН ГАС**

<https://youtu.be/4lASkOilhtU?si=q-rJoDag7EbkftuP>

У свету у којем брзина и страст кроје судбине, долази нам филм који помера границе. У главним улогама Раде Ћосић и Миодраг Радоњић као два неприкосновена ривала на тркачкој стази - Беба и Немац. Њихова опсесија тркама са легендарним југићима води их на пут ка освајану престижног првенства, са сном да закораче у свет ГТ3.

**27.10. /20h/ Филм: ВИДЕОТЕКА**

<https://youtu.be/5FKGB9VdSSM?si=sN-YMaoMVJD-cDRa>

„Нови филм Луке Бурсаћа је језиви ролеркостер који ће вас закуцати за седишта биоскопа и натерати да о њему размишљате дуго након што се светла упале! Глумачку екипу чине Реља Поповић, Игор Бенчина, Миона Марковић, Зоран Цвијановић, Ђорђе Кадијевић, Богдан Фарцас, Јована Беловић, Јован Јовановић, Тамара Исаиловић, Петар Зекавица, Милош Самолов, Алиса Лацко и други.“

Сценарио и режија: Лука Бурсаћ.